Ronald Hazlehurst ble født i 1928 i Dukinfield, en by i Stor-Manchester i England. Faren var jernbanearbeider, mens moren var pianolærer. Han fikk tidlig en sterk interesse for musikk og avtjente blant annet førstegangstjenesten som musiker i 4./7. Royal Dragoon Guards fra 1947 til 1949. På siden spilte han i et band som senere gjorde flere opptredener i radiokanalen BBC Light Programme. Utover 1950-tallet hadde han en rekke strøjobber som frilansmusiker på ulike nattklubber og i produksjonsselskapet Granada Productions.